open-index/open-wikipedia-markdown huggingface dataset:
ฮัตโตริ โคโย

**ฮัตโตริ โคโย** นินจา อิกะ ที่ได้รับบัญชีจากบิดาให้เดินทางมายังประเทศจีน ฝึกฝน วิชาการต่อสู้ของญี่ปุ่นมาอย่างเชี่ยวชาญพร้อมกันนั้นยังคุ้นเคยดีต่อวิทยายุทธของภาคกลาง นางติดตามอยู่ข้างกาย หลี่ถง คอยช่วยเหลือเขาอยู่ตลอดเวลา การปรากฏตัวของหลันฟ่งหวงสอนให้นางรู้จักการต่อสู้แย่งชิงอีกรูปแบบหนึ่ง เป็นการต่อสู้ที่ไม่หลั่งโลหิตระหว่างหญิงสาวต่อหญิงสาว

หมวดหมู่:นินจา
รายชื่อธงในประเทศศรีลังกา

หน้านี้คือรายการธงที่มีการใช้ใน**[[ศรีลังกา]]**

## ธงชาติ

## ธงประธานาธิบดี

## ธงเรือ
* ธงเรือราษฎร์ (23x15px)

* ธงเรือราชการ (23x15px)

* หน่วยยามฝั่งศรีลังกา

* ธงนาวี (23x15px)

## ธงทหาร
* กองทัพบก

;

* กองทัพเรือ
; ธงชัยเฉลิมพล

* กองทัพอากาศ

;

* กองกำลังกึ่งทหาร

### ธงหมายยศทหาร

## ธงกีฬา
* คณะกรรมการโอลิมปิกศรีลังกา

* คณะกรรมการพาราลิมปิกศรีลังกา

## ธงจังหวัด

## ธงในอดีต
* ธงราชธวัช

* ซีลอนของโปรตุเกส

* ดัชต์ซีลอน

* บริติชซีลอน (ค.ศ. 1875 - 1948)

; ผู้สำเร็จราชการแห่งซีลอน

## ดูเพิ่ม
* ตราแผ่นดินของศรีลังกา
* ศรีลังกามาตา

ศรีลังกา

หมวดหมู่:สัญลักษณ์ของประเทศศรีลังกา
รูปเคารพ

right|thumb|240px|“พระเยซู” โดยอันเดร รูเบลฟ (Andrei Rublev) ราวปี ค.ศ. 1410
[thumb|240px|รูปเคารพทำจากเซรามิคจากราวปี ค.ศ. 900 จากเพรสลาฟ [ประเทศบัลกาเรีย]]  

**รูปเคารพ** (ภาษาอังกฤษ: icon; ภาษากรีก: εἰκών, *eikon*) คือ รูป, รูปเหมือน หรือสิ่งที่สร้างแทน ที่ทำขึ้นเพื่อใช้เป็นสัญลักษณ์แทนสิ่งใดสิ่งหนึ่ง ในสมัยปัจจุบัน   “รูปเคารพ” โดยเฉพาะในวัฒนธรรมสมัยนิยมโดยทั่วไปจะหมายถึงสัญลักษณ์ เช่น ชื่อ, หน้า, รูป หรือคนที่เป็นที่รู้จักที่มีชื่อเสียงที่มีคุณสมบัติอย่างใดอย่างหนึ่ง การใช้สิ่งของหรือรูปเป็นสัญลักษณ์ของสิ่งที่มีความสำคัญเหนือกว่าไม่ว่าจะเป็นตามตัวอักษรหรือตามการตีความหมายมักจะใช้ในศาสนา, วัฒนธรรม, การเมือง หรือ ทางเศรษฐกิจ

ในประวัติศาสตร์ลัทธินิยมทางศาสนาหรือวัฒนธรรมทางศาสนา รูปเคารพจะมีอิทธิพลมาจากรูปที่เป็นตัวเป็นตนไม่ว่าจะเป็นรูปสองหรือสามมิติ ความประสงค์ของรูปเคารพไม่ว่าจะเป็นเพื่อการสั่งสอนหรือเป็นแรงบันดาลใจ หรือวิธีใช้เช่นเพื่อการบูชาหรือเป็นสิ่งศักดิ์สิทธิ์ หรือความสำคัญของการใช้รูปเคารพก็ขึ้นอยู่กับสถาบันที่ใช้และสมัยของการใช้

## รูปเคารพในคริสต์ศาสนา
คริสต์ศาสนามีต้นรากมาจากขบวนการภายในศาสนายูดายในสมัยที่มีความกังวลกันเป็นอันมากเรื่องรูปปั้นต้องห้าม ในพันธสัญญาใหม่หรือในเอกสารอื่น ไม่มีหลักฐานการสร้างและการใช้รูปเคารพทาสีหรือรูปบูชาทางศาสนาโดยคริสต์ศาสนิกชน แต่ด็อกเตอร์สตีเฟน บิงแฮม (Dr. Steven Bingham) กล่าวว่าสิ่งที่น่าสนใจที่สุดคือการไม่มีการเอ่ยถึงรูปเคารพคริสเตียน หรือ รูปที่ไม่เป็นรูปต้องห้ามใด ๆ ในพันธสัญญาใหม่เลย แต่การที่มิได้มีการกล่าวถึงก็มิได้หมายความว่าเอกสารบรรยายกิจการของอัครสาวกหรือของผู้นับถือคริสต์ศาสนาในคริสต์ศตวรรษที่ 1 เป็นเอกสารที่บรรยายกิจการทุกอย่างอย่างครบถ้วน  นักบุญจอห์นอีแวนเจลลิสเองกล่าวว่า “พระเยซูทรงทำเครื่องหมายต่อหน้าสาวก, ซึ่งมิได้เขียนลงในหนังสือ...” (จอห์น 20.30) จากเหตุผลนี้เราก็สามารถจะกล่าวได้ว่าสิ่งที่อัครสาวกพูดและหรือทำ มิได้บันทึกไว้ในพันธสัญญาใหม่ไปเสียทุกอย่าง ดังนั้นถ้าจะพยายามหาหลักฐานว่าในสมัยคริสเตียนยุคแรกว่ามีการสร้างและใช้รูปเคารพหรือไม่, พันธสัญญาใหม่ก็ไม่มีประโยชน์ใดใดทั้งสิ้น การที่ไม่มีการกล่าวถึงก็มีเหตุผลต่าง ๆ กันไปแล้วแต่การสรุปของผู้ตีความหมาย สิ่งที่น่าสังเกตคือรูปเคารพทางคริสต์ศาสนามีการวิวัฒนาการอย่างแพร่หลายกันแล้วก่อนที่คริสต์ศาสนกฎบัตร (New Testament Canon) จะได้รับการอนุมัติเมื่อคริสต์ศตวรรษที่ 4

คำว่า “eikon” ปรากฏในพันธสัญญาใหม่แต่มิได้หมายถึงรูปเคารพแบบทาสีแต่หมายถึงภาพเหมือน (มัทธิว 22:20) ภาพเขียนทางคริสต์ศาสนาเองก็มีมาตั้งแต่สมัยคริสเตียนยุคแรกที่พบบนผนังในที่เก็บศพแบบรังผึ้งในกรุงโรม เช่น ที่วัดโดมิทิลลา (Domitilla) และวัดคัลลิสโต (Callisto)

ในนิกายอีสเติร์นออร์โธด็อกซ์ทางตะวันออกและการเขียนรูปเคารพตามประเพณีคริสต์ศาสนามักจะเขียนบนแผ่นไม้แบนเป็นรูปสิ่งศักดิ์สิทธิ์ เช่น พระเยซู,  พระแม่มารี, นักบุญ, เทวดา หรือ กางเขน นอกจากนั้นรูปเคารพยังอาจจะเป็นโลหะหล่อ, หินแกะ, ผ้าปัก, งานโมเสก, ภาพพิมพ์บนกระดาษหรือโลหะ การสร้างงานรูปเคารพแบบลอยยังไม่เป็นที่แพร่หลายเป็นเวลาหลายร้อยปีเพราะความเชื่อที่ว่ารูปลอยอาจจะทำให้เป็นที่สิงสถิตของสิ่งชั่วร้ายตามความเชื่อของรูปปั้นของชนนอกศาสนา (pagan)

## ดูเพิ่ม
* ประติมานวิทยา
* รูปเคารพคริสเตียน
* พระแม่มารี
* พระเยซู
* ศิลปะไบแซนไทน์
* ลัทธิทำลายรูปเคารพ

## อ้างอิง

หมวดหมู่:จิตรกรรม
หมวดหมู่:ประติมากรรม
หมวดหมู่:ศิลปะคริสเตียน
หมวดหมู่:ศิลปะไบแซนไทน์
หมวดหมู่:สัญลักษณ์ในศาสนาคริสต์
ไฮโปทาลามัส

**ไฮโปทาลามัส** () แปลว่า ใต้ทาลามัส เป็นโครงสร้างของสมองที่อยู่ใต้ทาลามัส (thalamus) แต่เหนือก้านสมอง (brain stem) ทำหน้าที่เชื่อมโยงการทำงานของระบบประสาทและระบบต่อมไร้ท่อ โครงสร้างนี้เป็นโครงสร้างหลักที่อยู่ด้านล่างของไดเอนเซฟาลอน (diencephalon) พบในสมองของสัตว์เลี้ยงลูกด้วยน้ำนมทุกชนิด ในมนุษย์มีขนาดประมาณเมล็ดอัลมอนด์

ไฮโปทาลามัสทำหน้าที่ควบคุมกระบวนการเมแทบอลิซึมบางอย่าง และหน้าที่อื่นๆ ของระบบประสาทอัตโนมัติ (Autonomic Nervous System) ไฮโปทาลามัสทำหน้าที่สังเคราะห์และหลั่งฮอร์โมนประสาท (neurohormones) ซึ่งมักเรียกว่า hypothalamic-releasing hormones ซึ่งทำหน้าที่ในการกระตุ้นหรือยับยั้งการหลั่งฮอร์โมนจากต่อมใต้สมอง (pituitary gland)

ไฮโปทาลามัสทำหน้าที่ควบคุมอุณหภูมิร่างกาย, ความหิว, ความกระหายน้ำ, ความเหนื่อยล้า, ความโกรธ และจังหวะรอบวัน (Circadian rhythm)

ไฮโปทาลามัสเป็นศูนย์ควบคุมอุณหภูมิของร่างกาย การเต้นของหัวใจ ความดันเลือด ความหิว การนอนหลับ การหลั่งฮอร์โมนของต่อมไร้ท่อ การหลั่งน้ำย่อยจากกระเพาะอาหาร ความสมดุลของน้ำในร่างกายและการแสดงออกทางอารมณ์ความรู้สึก

## อ้างอิง

## แหล่งข้อมูลอื่น
* BrainMaps at UCDavis
* The Hypothalamus and Pituitary at endotexts.org 

หมวดหมู่:ระบบต่อมไร้ท่อ
หมวดหมู่:ระบบลิมบิก
หมวดหมู่:สมองใหญ่
หมวดหมู่:ประสาทกายวิภาคศาสตร์
ชีวประวัตินักบุญ

[thumb|220px|[นักบุญเซบาสเตียนโดยโจวันนี เบลลีนี]]
**ชีวประวัตินักบุญ** () คือวรรณกรรมเกี่ยวกับประวัติชีวิตนักบุญหรือผู้นำคริสตจักร ส่วนคำว่า “hagiology” หมายถึง **วิชาว่าด้วยชีวประวัตินักบุญ**

ชีวประวัตินักบุญในศาสนาคริสต์เน้นประวัติชีวิตและการอัศจรรย์ของผู้ได้รับการประกาศเป็นนักบุญในคริสตจักรโรมันคาทอลิก แองกลิคันคอมมิวเนียน อีสเทิร์นออร์ทอดอกซ์ และออเรียนทัลออร์ทอดอกซ์ ในศาสนาอื่น ๆ อาจมีวรรณกรรมในลักษณะเดียวกัน โดยรวบรวมชีวประวัติของผู้ศักดิ์สิทธิ์ในศาสนานั้น ๆ เช่น คัมภีร์อปทานในสุตตันตปิฎก

## วิวัฒนาการ
ชีวประวัตินักบุญเป็นวรรณกรรมลักษณะสำคัญในสมัยพันปีแรกของคริสต์ศาสนาซึ่งนอกจากจะเป็นชีวประวัติแล้วยังให้ข้อมูลทางประวัติศาสตร์และเป็นเรื่องที่ทำให้เกิดแรงบันดาลใจ ถ้าเป็นประวัติของนักบุญองค์เดียวก็เรียก “ชีวิต” หรือ “vita” 

การเขียนประวัติชีวิตของนักบุญเริ่มในสมัยจักรวรรดิโรมันเป็นตำนานเกี่ยวกับนักบุญมรณสักขีในศาสนาคริสต์ ในคริสต์ศตวรรษที่ 4 ชีวประวัตินักบุญแบ่งเป็นสามประเภท: 
::* **ปฏิทินประจำปี** เป็นประวัติของนักบุญใช้อ่านเวลาเทศนา
::* “*[[ซิแนกซาเรียน]]*” (Synaxarion) จัดตามวันที่
::* “*[[พาเทอริคัน]]*” (Patericon) เป็นประวัตินักบุญที่เลือกโดยผู้รวบรวม

ในยุโรปตะวันตก ชีวประวัตินักบุญเป็นศาสตร์สำคัญในการศึกษาประวัติศาสตร์ในสมัยกลาง ตำนานทองของจาโคบัส เด โวราจิเน (Jacobus de Voragine หรือ Jacopo da Varagine) รวบรวมชีวประวัตินักบุญสมัยกลางไว้มากโดยเน้นตำนานที่มีปาฏิหาริย์

## อ้างอิง

## ข้อมูลเพิ่มเติม
* ตำนานทอง
* รายนามมรณสักขีประจำวัน

หมวดหมู่:นักบุญ
หมวดหมู่:วรรณกรรมศาสนาคริสต์
หมวดหมู่:ชีวประวัติ
ไอคอน (แก้ความกำกวม)

**ไอคอน** (ภาษาอังกฤษ: icon) อาจหมายถึง
* รูปสัญลักษณ์ หรือ รูปเคารพ ที่เป็นประติมาสามัญที่เกี่ยวกับลัทธินิยม ศาสนา วัฒนธรรม
* ประติมานวิทยา (Iconography) สาขาหนึ่งของประวัติศาสตร์ศิลป์ที่เป็นการศึกษาประวัติ, คำบรรยาย และ การตีความหมายของเนื้อหาของภาพ
* สัญรูป หรือ ไอคอน (คอมพิวเตอร์) รูปขนาดเล็กที่เป็นตัวแทนของแฟ้มคอมพิวเตอร์หรือโปรแกรม
* ภาษาไอคอน ภาษาสำหรับเขียนโปรแกรม
* สภาสากลว่าด้วยนาโนเทคโนโลยี (International Council on Nanotechnology: ICON)
* ไอคอนสยาม โครงการพาณิชยกรรมแบบประสม และที่ตั้งอาคารสูงที่สุดในประเทศไทย
* ค้นพบเมืองอเล็กซานเดียร
ไมโครซอฟท์ ซิลเวอร์ไลท์

**ไมโครซอฟท์ซิลเวอร์ไลท์** () เป็นโปรแกรมเสริมสำหรับโปรแกรมค้นดูเว็บ เบื้องต้นถูกออกเผยแพร่เพื่อให้นักพัฒนาซอฟต์แวร์ใช้สำหรับพัฒนาโปรแกรมเว็บที่อาจมีส่วนประกอบอย่าง แอนิเมชัน ภาพกราฟิกส์เวกเตอร์ การใส่ภาพยนตร์และเสียง เป็นต้น ต่อมาได้ถูกปรับปรุงให้ใช้ได้กับชุดเครื่องมือพัฒนาโปรแกรมไมโครซอฟท์ วิชวลสตูดิโอ และสนับสนุนบางส่วนของดอตเน็ตเฟรมเวิร์ก เพื่อให้สามารถไปใช้ในการพัฒนาโปรแกรมเว็บที่มีคุณสมบัติใกล้เคียงกับโปรแกรมที่ถูกใช้งานบนคอมพิวเตอร์ (ริชอินเทอร์เน็ตแอปพลิเคชัน) หรือโปรแกรมทางธุรกิจทั่วไป (Line of business Application) เป็นคู่แข่งของผลิตภัณฑ์อย่าง อะโดบี แฟลช, JavaFX และ Apple QuickTime

เดิมนั้นซิลเวอร์ไลท์ถูกพัฒนาใต้รหัส **Windows Presentation Foundation/Everywhere (WPF/E)** แล้วออกรุ่น 1.0 เมื่อ 20 พฤศจิกายน ค.ศ. 2007 โดยทำงานได้บนไมโครซอฟท์ วินโดวส์ และแมคโอเอสเท็น ส่วนลินุกซ์นั้นมีโครงการโอเพนซอร์สอย่าง มูนไลท์ พัฒนาอยู่

ในรุ่นถัดไป Silverlight 2.0 (ถูกแนะนำต่อสาธารณชนเมือ 19 ตุลาคม ค.ศ. 2008) สนับสนุนบางส่วนของดอตเน็ตเฟรมเวิร์ก นักพัฒนาสามารถใช้ภาษาบนดอตเน็ตในการพัฒนาแอปพลิเคชันได้นอกเหนือไปจากจาวาสคริปต์ที่ใช้ใน Silverlight 1.0

Silverlight 3.0 ถูกแนะนำต่อสาธารณชนในงาน MIX09 ได้เพิ่มเติมส่วนสำคัญ เช่น Navigation เฟรมเวิร์ก, Controls สำคัญ ๆ เช่น DataGrid, ความสามารถในการใช้งานข้างนอก โปรแกรมค้นดูเว็บ เพื่อให้เหมาะสมในการนำไปใช้พัฒนาโปรแกรมทางธุรกิจทั่วไป 

Silverlight 4.0 ถูกแนะนำต่อสาธารณชนในงานเปิดตัว วิชวลสตูดิโอ 2010 นอกจาก Controls ใหม่ ๆ ที่ถูกเพิ่มเติมแล้วยังถูกปรับปรุงเพื่อให้ใช้งานร่วมกับ เครื่องพิมพ์ คลิปบอร์ด เว็บแคม และไมโครโฟน

## ดูเพิ่ม
* Windows Presentation Foundation
* ดอตเน็ตเฟรมเวิร์ก
* อะโดบี แฟลช

## แหล่งข้อมูลอื่น
* เว็บไซต์อย่างเป็นทางการ 
* 

หมวดหมู่:ซอฟต์แวร์ในปี พ.ศ. 2550
หมวดหมู่:ซอฟต์แวร์ของไมโครซอฟท์
หมวดหมู่:เอพีไอของไมโครซอฟท์
หมวดหมู่:ซอฟต์แวร์บนซิมเบียน
หมวดหมู่:ซอฟต์แวร์สำหรับพ็อคเกตพีซี
หมวดหมู่:สิ้นสุดในปี พ.ศ. 2564
ตำบลห้วยยาง (อำเภอแกลง)

**ห้วยยาง** เป็นตำบลหนึ่งตั้งอยู่ทางทิศตะวันตกของอำเภอแกลง จังหวัดระยอง องค์กรปกครองส่วนท้องถิ่นในพื้นที่ คือ องค์การบริหารส่วนตำบลห้วยยาง ครอบคลุมพื้นที่ตำบลห้วยยางทั้งตำบล

## ประวัติ
ตำบลห้วยยางจัดตั้งขึ้นเมื่อวันที่ 26 กันยายน 2529 โดยแยกออกจากตำบลเนินฆ้อ อำเภอแกลง

องค์การบริหารส่วนตำบลห้วยยางจัดตั้งเป็นองค์การบริหารงานส่วนตำบลตามประกาศลงวันที่ 2 มีนาคม 2549

## อาณาเขต
ตำบลห้วยยางมีพื้นที่ 43.2 ตารางกิโลเมตร หรือประมาณ 27,000 ไร่ มีอาณาเขตติดต่อ ดังนี้ (ติดต่อกับตำบลในจังหวัดระยองทุกทิศทาง)

* ทิศเหนือ ติดต่อตำบลวังหว้า อำเภอแกลง
* ทิศตะวันออก ติดต่อตำบลเนินฆ้อ อำเภอแกลง
* ทิศใต้ ติดต่อตำบลสองสลึง และตำบลชากโดน อำเภอแกลง
* ทิศตะวันตก ติดต่อตำบลกะเฉด และตำบลสำนักทอง อำเภอเมืองระยอง

## หมู่บ้าน
ตำบลห้วยยางแบ่งออกเป็น 9 หมู่บ้าน ได้แก่
* หมู่ที่ 1 บ้านคลองคา
* หมู่ที่ 2 บ้านน้ำเขียว
* หมู่ที่ 3 บ้านห้วยยาง
* หมู่ที่ 4 บ้านเขาชากกรูด
* หมู่ที่ 5 บ้านห้างญวณ
* หมู่ที่ 6 บ้านชากตาด้วง
* หมู่ที่ 7 บ้านเนินดินแดง
* หมู่ที่ 8 บ้านชากพรวด
* หมู่ที่ 9 บ้านท่ามะกัก

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลห้วยยาง

ห้วยยาง
ห้วยยาง
ห้วยยาง
ปีจักรพรรดิ

**ปีจักรพรรดิ** สามารถหมายถึง
* ในประเทศจีน ปีที่จักรพรรดิจีนปกครองซึ่งใช้ในสมัยจักรวรรดิของจีน ปัจจุบันยกเลิกแล้ว แต่ยังคงใช้ในประเทศญี่ปุ่น ซึ่งเริ่มนับจากปีที่จักรพรรดิขึ้นครองราชย์จนสิ้นพระชนม์เรียกว่ารัชศก เช่น รัชศกคังซีที่ 50 เป็นต้น
* 

## อ้างอิง

หมวดหมู่:ปฏิทิน
หงสา (แก้ความกำกวม)

**หงสา** สามารถหมายถึง

* เมืองหงสาวดี เมืองหลวงของเขตหงสาวดี ประเทศพม่า
* เมืองหงสา เมืองท่าริมแม่น้ำโขง แขวงไชยบุรี ประเทศลาว
สัมภเวสี

**สัมภเวสี** คือ สัตว์ผู้ยังแสวงหาที่เกิด ซึ่งได้แก่ปุถุชนและ พระเสขะผู้ยังแสวงหาภพที่เกิดอีก หรือสัตว์ในครรภ์และในไข่ที่ยังอยู่ระหว่างจะเกิด 
## ความหมาย
**สัมภเวสี** หมายถึงกลุ่มปุถุชนและสิ่งมีชีวิตทั้งหลายที่ต้องแสวงหาพ่อแม่หรือแสวงหาที่เกิดซึ่งยังไม่ถึงนิพพาน และต้องเวียนว่ายตายเกิด  เดิมนั้นสัมภเวสีถูกเข้าใจว่าเป็นวิญญาณเร่ร่อนที่ยังหาที่เกิดใหม่ไม่ได้ ซึ่งความเชื่อนั้นผิด 
### กระบวนการเกิดสัมภเวสี
พระอภิธรรมบัญญัติว่า เมื่อสัตว์ที่อยู่ใน 31 ภพภูมินั้นกำลังตายนั้น *จุติจิต* คือจิตขณะที่กำลังตายจะเกิดขึ้น และเกิดขึ้นขณะเดียวเท่านั้น "ปฏิสนธิจิต" ก็จะเกิดต่อทันทีไม่มีจิตดวงใดมาคั่น และเมื่อเกิด *ปฏิสนธิจิต* แล้วก็คือเกิดในภพใหม่แล้ว คือจุติจิต เกิดปฏิสนธิจิต ต้องเกิดต่อทันที  ยกเว้นพระอรหันต์ที่ไม่มีปฏิสนธิจิต เกิดต่อเพราะท่านไม่ต้องมาเกิดอีกแล้ว
## อ้างอิง
พจนานุกรมพุทธศาสน์ ฉบับ ประมวลศัพท์ ของ พระธรรมปิฎก (*ป.อ. ปยุตฺโต*) อยู่ในคำว่า *ภูตะ* หน้า 207

หมวดหมู่:ความเชื่อ
มัจจุราชมืดโหดมฤตยู

**มัจจุราชมืดโหดมฤตยู** ชื่อภาษาไทยของภาพยนตร์สัญชาติอเมริกัน ในชื่อภาษาอังกฤษว่า ***The Ghost and the Darkness*** ที่สร้างมาจากนิยายผจญภัยในป่าแอฟริกา เรื่อง *[[The Man-Eaters of Tsavo]]* ที่เขียนโดย ผู้พันจอห์น เฮนรี่ แพ็ตเตอร์สัน ที่นำเค้าโครงมาจากประสบการณ์จริงของตนเองเกี่ยวกับสิงโตกินคนที่ซาโว 

นำแสดงโดย วัล คิลเมอร์, ไมเคิล ดักลาส, ทอม วิลคินสัน กำกับโดย สตีเฟ่น ฮ็อปกินส์  ความยาว 135 นาที ซึ่งภาพยนตร์เรื่องนี้ได้รับรางวัลออสการ์ สาขาลำดับเสียงยอดเยี่ยม ประจำปี ค.ศ. 1996 ด้วย

## คำโปรย
* *Prey For The Hunters*

## เนื้อเรื่อง
ในปี ค.ศ. 1898 จักรวรรดิอังกฤษกำลังแผ่อำนาจไปทั่วดินแดนแอฟริกา ผู้พันจอห์น เฮนรี่ แพ็ตเตอร์สัน (วัล คิลเมอร์) นายทหารหนุ่มชาวไอริช-อังกฤษผู้จบวิศวกรรมศาสตร์ ถูกส่งตัวไปประจำที่ซาโว เคนยา เพื่อคุมการสร้างทางรถไฟ โดยกรรมกรหลากหลายเชื้อชาติและความเชื่อ และทาสชาวพื้นเมือง  เมื่อแรกไปถึง จอห์นตื่นตาตื่นใจกับธรรมชาติของสัตว์ป่าที่แอฟริกา โดยมี ซามูแอล (จอห์น คานิ) ล่ามชาวพื้นเมืองเป็นผู้ช่วยประสานงาน

ต่อมาไม่นาน เกิดมีเหตุสัตว์ป่าบุกจู่โจมจีค่ายที่พักคนงานและลากคนงานไปกิน จอห์นอาสาจะจับตายให้ได้ แต่ก็ไม่สำเร็จ เหตุการณ์บานปลายไปเรื่อย ๆ ชาวพื้นเมืองแตกตื่นโดยเชื่อว่า มันคือ "มาร" (Ghost) และ "ทมิฬ" (Darkness) ที่ถูกส่งมา ไม่มีใครสามารถหยุดยั้งมันได้ แต่จอห์นเชื่อว่า มันคือ สิงโตธรรมดา ๆ เท่านั้นเอง 

เมื่อจอห์นไม่สามารถหยุดยั้งได้ ชาร์ล เรมิงตัน (ไมเคิล ดักลาส) พรานประสบการณ์สูงถูกส่งมา แรกเริ่มเรมิงตันเชื่อว่า ตนจะสามารถจัดการกับปัญหาทั้งหมดได้ แต่เมื่อได้พบปะกับสิงโตทั้ง 2 ตัวแล้ว แม้แต่พรานประสบการณ์สูงและมั่นใจในตัวเองอย่าง เรมิงตัน ต้องผวา

## ดูเพิ่ม
*สัตว์กินคนแห่งซาโว

## อ้างอิง

## แหล่งข้อมูลอื่น
*
* ดนตรีประกอบภาพยนตร์ โดย เจอร์รี โกลด์สมิธ

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2540
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่มีฉากในประเทศเคนยา
หมวดหมู่:ภาพยนตร์ที่ถ่ายทำในประเทศแอฟริกาใต้
หมวดหมู่:ภาพยนตร์เกี่ยวกับสิงโต
หมวดหมู่:ภาพยนตร์โดยพาราเมาต์พิกเจอส์‎
เลอต็องกีกงต์

"**เลอต็องกีกงต์**" (, "เวลาอันสำคัญ") เป็นซิงเกิลแรกและซิงเกิลเดียวจากอัลบัม *[[แดล]]*ของเซลีน ดิออน ที่เผยแพร่เพื่อสนับสนุนอัลบัมในประเทศโปแลนด์  โดยมีการเผยแพร่ทางวิทยุเป็นครั้งแรกเมื่อวันที่ 18 พฤษภาคม พ.ศ. 2550  

"เลอต็องกีกงต์" เป็นผลงานการประพันธ์ของมารี ลาแบช และเรียบเรียงทำนองโดยฌัก เวอเนอรูว์โซ ทั้งนี้ เซลีนทำงานร่วมกับฌักในเพลง "ซูเลอว็อง", "ตูลอร์เดซอม", "กงทร์นาตูร์", "เฌอเนอวูซูบลีปา", "ตูเลเซอแคร" และ "อีม็องซีเต" 

เพลงเลอต็องกีกงต์ขึ้นสู่อันดับที่ 9 ในชาร์ต Polish RMF FM เมื่อวันที่ 30 พฤษภาคม พ.ศ. 2550 และขึ้นสู่อันดับสูงสุดในวันที่ 11 มิถุนายน พ.ศ. 2550 นอกจากนี้ยังขึ้นชาร์ต Polish National Airplay ในอันดับที่ #31 ในวันที่ 8 มิถุนายน พ.ศ. 2550 และขึ้นสู่อันดับสูงสุดที่ 23 ในอีกสัปดาห์ต่อมา

ไม่มีมิวสิกวิดีโอสำหรับเพลงนี้

## รูปแบบและรายชื่อเพลง
**ซิงเกิลวิทยุหนึ่งเพลง** (ประเทศโปแลนด์)

#"เลอต็องกีกงต์" – 2:54

## ชาร์ต

## อ้างอิง

ล
ล
หมวดหมู่:เพลงภาษาฝรั่งเศส
วัดป่าเลไลย์

**วัดป่าเลไลย์** สามารถหมายถึง
* วัดป่าเลไลย์ จังหวัดขอนแก่น
* วัดป่าเลไลย์ อำเภอคูเมือง จังหวัดบุรีรัมย์
* วัดป่าเลไลย์ อำเภอห้วยราช จังหวัดบุรีรัมย์
* วัดป่าเลไลย์ จังหวัดสกลนคร
* วัดป่าเลไลย์ จังหวัดหนองบัวลำภู
* วัดป่าเลไลย์ อำเภอทุ่งฝน จังหวัดอุดรธานี
* วัดป่าเลไลย์ อำเภอหนองวัวซอ จังหวัดอุดรธานี

## ดูเพิ่ม
* วัดป่าเลไลยก์
* วัดป่าเรไร

ป่าเลไลย์
อีม็องซีเต

"**อีม็องซีเต**" (, "ไพศาล") คือซิงเกิลที่ 2 ของเซลีน ดิออน จากอัลบั้ม *[[แดล]]* ได้รับการเผยแพร่ทางวิทยุเป็นครั้งแรกในประเทศฝรั่งเศสและเกแบ็ก ประเทศแคนาดาเมื่อวันที่ 25 เมษายน พ.ศ. 2550 และออกจำหน่ายในแบบดิจิทัลดาวน์โหลดเป็นครั้งแรกในวันที่ 6 พฤษภาคม พ.ศ. 2550 อย่างไรก็ตามไม่มีการจำหน่ายในรูปแบบซีดี

"อีม็องซีเต" ประพันธ์คำร้องโดยนีนา บูราวี  และเรียบเรียงทำนองโดยฌัก เวอเนอรูว์โซผู้อำนวยการสร้างเพลงนี้ เซลีนเคยร่วมงานกับฌักแล้วในเพลง "ซูเลอว็อง", "ตูลอร์เดซอม", "กงทร์นาตูร์", เฌอเนอวูซูบลีปา" และ "ตูเลเซอแคร"

มิวสิกวิดีโอถ่ายทำที่ทะเลสาบเลกมี้ด ในวันที่ 5 - 6 เมษายน พ.ศ. 2550 และแพร่ภาพในวันที่ 14 พฤษภาคม พ.ศ. 2550

เซลีนแสดงเพลงนี้ใน 2 รายการโทรทัศน์พิเศษเพื่อโปรโมตให้เซลีน ดิออนในอัลบั้ม *[[แดล]]* นอกจากนี้เธอยังแสดงใน Sainte-Justine ในวันที่ 4 เมษายน พ.ศ. 2550

"อีม็องซีเต" ขึ้นสู่อันดับสูงสุดที่ 7 ในชาร์ตเกแบ็กแอร์เพล ในวันที่ 6 สิงหาคม พ.ศ. 2550

เซลีน ดิออน สนับสนุนเพลง "อีม็องซีเต" ในระหว่างการเยือนฝรั่งเศสในเดือนพฤศจิกายน พ.ศ. 2550 ซึ่งเพลงนี้รวมอยู่ในซิงเกิลซีดี "เทกกิงแชนเซส" ฉบับประเทศฝรั่งเศสที่วางจำหน่ายในเวลาไล่เลี่ยกัน 

## รูปแบบและรายชื่อเพลง
**ซิงเกิลวิทยุ** (ประเทศแคนาดา และประเทศฝรั่งเศส)

# "อีม็องซีเต" – 3:29

## ชาร์ต

## อ้างอิง

อ
อ
น้ำเงิน (แก้ความกำกวม)

__NOTOC__
**น้ำเงิน** สามารถหมายถึง

* สีน้ำเงิน แม่สี
* สีน้ำเงินเอเชอร์ (Azure) - เป็นสีที่ทำจากหินลาพิส ลาซูไล (lapis lazuli) ที่เป็นสีน้ำเงินเข้มที่ใช้ในการวาดจิตรกรรมฝาผนังตั้งแต่ปลายยุคกลาง
* สีน้ำเงิน (มุทราศาสตร์) (Azure) - เป็นภาษามุทราศาสตร์ (Heraldry) ที่บรรยายลักษณะของผิวของตราอาร์มที่เป็นสีน้ำเงินเข้ม
* สีน้ำเงินท้องฟ้า (มุทราศาสตร์) (bleu celeste) - เป็นภาษามุทราศาสตร์ (Heraldry) ที่บรรยายลักษณะของผิวของตราอาร์มที่เป็นสีน้ำเงินอ่อน

## ความหมายอื่น
* ปลาน้ำเงิน ปลาน้ำจืดชนิด *Phalacronotus apogon*
* ด่านพรมแดนน้ำเงิน ด่านพรมแดนประเทศลาว
* แม่น้ำเงิน แม่น้ำในแขวงไชยบุรี ประเทศลาว
* น้ำเงิน บุญหนัก นักแสดงชาวไทย
โรงเรียนระยองวิทยาคมปากน้ำ

**โรงเรียนระยองวิทยาคมปากน้ำ** เป็นโรงเรียนชื่อดังในจังหวัดระยอง ทำการสอนตั้งแต่ระดับชั้นมัธยมศึกษาตอนต้นถึงมัธยมศึกษาตอนปลาย

## ประวัติ
ในปี พ.ศ. 2535 ท่านพระครูพิทักษ์รัตตเขต เจ้าอาวาสวัดปากน้ำ ได้เสนอความจำนงจะให้ใช้ที่ดินบริเวณหลังวัดปากน้ำ จำนวน 17 ไร่ เพื่อก่อสร้างโรงเรียนมัธยมศึกษาต่อนายมังกร กุลวานิช ผู้อำนวยการโรงเรียนระยองวิทยาคม ในโอกาสที่อธิบดีกรมสามัญศึกษา นายบรรจง พงษ์ศาสตร์ ได้เดินทางมาประชุมสัมมนาข้าราชการกรมสามัญศึกษา ที่จังหวัดระยอง และได้ไปดูสถานที่ มีความเห็นชอบจึงมอบ ให้นายมังกร กุลวานิช ผู้อำนวยการโรงเรียนระยองวิทยาคม ดำเนินการจัดตั้งโรงเรียนมัธยมศึกษา ผ่านสำนักงาน สามัญศึกษาจังหวัดระยอง โดย นายอำนวย ทั่วทิพย์ ผู้อำนวยการ สามัญศึกษาจังหวัด ระยองโดย พณฯ รัฐมนตรีนายสัมพันธ์ ทองสมัคร ได้มีประกาศกระทรวงศึกษาธิการ เรื่องตั้ง โรงเรียนระยองวิทยาคมปากน้ำ อำเภอเมือง จังหวัดระยอง เมื่อวันที่ 22 กุมภาพันธ์ 2537

ในวันที่ 14 มีนาคม 2537 กรมสามัญศึกษาได้จัดสรรงบประมาณในโครงการจัดตั้งโรงเรียนมัธยมศึกษาใหม่ เพื่อก่อสร้างอาคารเรียนแบบเบ็ดเสร็จแบบ ก ข และ ค ต่อมาโรงเรียนได้ขอเปลี่ยนแปลงอาคารเรียนเป็นแบบ 318 ล/30 ( พิเศษ ) มีลักษณะเป็น อาคารเรียน 4 ชั้นใต้ถุนโล่ง มีห้องน้ำภายในอาคาร และได้รับอนุมัติจากกระทรวง ศึกษาธิการ เมื่อวันที่ 16 มิถุนายน พ.ศ. 2537 กรมสามัญศึกษา กระทรวงศึกษาธิการ ได้มีคำสั่งแต่งตั้ง นายมานพ งามสุวรรณ์ ผู้ช่วยผู้อำนวยการโรงเรียนระยองวิทยาคม เป็นผู้บริหารโรงเรียนระยองวิทยาคมปากน้ำ คนแรกเมื่อ 
วันที่ 13 พฤษภาคม พ.ศ. 2537 โรงเรียนระยองวิทยาคมปากน้ำ ทำพิธีวางศิลาฤกษ์ เพื่อก่อสร้างอาคารเรียน หลังแรกในวันที่ 18 พฤศจิกายน พ.ศ. 2537 เวลา 09.39 น. โดยมีท่านพระครูพิทักษ์ รัตตเขต เป็นประธานปัจจุบันโรงเรียนระยองวิทยาคมปากน้ำ อยู่ภายใต้การบริหารงานของ 
นายอรรถพล วงศ์บุปผา

## แหล่งข้อมูลอื่น
* เว็บไซต์ทางการของโรงเรียนระยองวิทยาคมปากน้ำ
* 
* 

หมวดหมู่:โรงเรียนในอำเภอเมืองระยอง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาชลบุรี ระยอง
หมวดหมู่:โรงเรียนที่ก่อตั้งในปี พ.ศ. 2537
แว็งซ็อง โอรียอล

**ฌูล-แว็งซ็อง โอรียอล** (, 27 สิงหาคม พ.ศ. 2427 - 1 มกราคม พ.ศ. 2509) อดีตประธานาธิบดีแห่งสาธารณรัฐฝรั่งเศส นายกรัฐมนตรี และประธานสภาผู้แทนราษฎร



หมวดหมู่:ประธานาธิบดีฝรั่งเศส
หมวดหมู่:นายกรัฐมนตรีฝรั่งเศส
หมวดหมู่:บุคคลจากจังหวัดโอต-การอน
กระดูกสแคฟฟอยด์

**กระดูกสแคฟฟอยด์** () อยู่บริเวณข้อมือ พบอยู่ทางด้านนิ้วหัวแม่มือภายในอนาโตมิคัล สนัฟฟ์ บอกซ์ (anatomical snuff-box) ลักษณะคล้ายกับเรือ ในอดีตจึงเรียกกระดูกนี้ว่า *navicular* (ซึ่งปัจจุบัน *navicular* หมายถึงกระดูกรูปเรือที่อยู่ในกระดูกข้อเท้า) ขนาดและรูปร่างของกระดูกนี้คล้ายกับเม็ดมะม่วงหิมพานต์

กระดูกสแคฟฟอยด์เป็นกระดูกที่ใหญ่ที่สุดในกระดูกข้อมือแถวต้น (proximal row) อยู่ที่ด้านเรเดียส (ด้านนิ้วหัวแม่มือ) แกนยาวของกระดูกวิ่งจากบนลงล่าง ไปทางด้านข้างและด้านหน้า

คำว่า *สแคฟฟอยด์* (scaphoid) มาจากภาษากรีกว่า *skaphe* แปลว่า "เรือ" และ *eidos* แปลว่า "รูปร่าง"

## พื้นผิว
พื้นผิวด้านบน (superior surface) เป็นรูปสามเหลี่ยมมีรูปร่างนูน เรียบ เป็นผิวข้อต่อกับปลายล่างของกระดูกเรเดียส

พื้นผิวด้านล่าง (inferior surface) ชี้ลงด้านล่าง ไปทางด้านข้างและด้านหลัง มีลักษณะเรียบ นูน และเป็นรูปสามเหลี่ยมเช่นกัน มีสันตื้นๆ แบ่งพื้นผิวออกเป็น 2 ส่วน ได้แก่ พื้นผิวด้านข้างเป็นข้อต่อกับกระดูกทราพีเซียม (trapezium) พื้นผิวด้านใกล้กลางเป็นข้อต่อกับกระดูกทราพีซอยด์ (trapezoid)

บนพื้นผิวด้านหลังมือ (dorsal surface) มีลักษณะแคบ เป็นร่องขรุขระ ซึ่งร่องนี้วิ่งในแนวตลอดความยาวของกระดูก เป็นจุดเกาะของเอ็น

พื้นผิวด้านฝ่ามือ (volar surface) ด้านบนเว้า ส่วนด้านล่างและด้านข้างยกขึ้นเป็นส่วนยื่นรูปทรงกลมเกิดเป็นปุ่มกระดูก (tubercle) ชี้ไปทางด้านหน้า ซึ่งให้เป็นจุดเกาะของเอ็นทรานสเวิร์สคาร์ปัล และบางครั้งอาจเป็นจุดเกาะต้นของใยกล้ามเนื้อบางส่วนของกล้ามเนื้อแอบดักเตอร์ พอลิซิส เบรวิส (Abductor pollicis brevis)

พื้นผิวด้านข้าง (lateral surface) ขรุขระและแคบ เป็นจุดเกาะของเอ็นเรเดียลคอลแลทเทอรัล (radial collateral ligament) ของข้อมือ

พื้นผิวด้านใกล้กลาง (medial surface) ให้เป็นหน้าประกบข้อต่อ 2 หน้า ได้แก่ ด้านบนมีขนาดเล็กกว่า เป็นรูปเสี้ยวพระจันทร์มีลักษณะแบนและเกิดข้อต่อกับกระดูกลูเนท (lunate bone) ส่วนด้านล่างมีขนาดใหญ่กว่ามีลักษณะเว้า เรียงตัวกับกระดูกลูเนทเกิดเป็นรอยเว้ารับกับหัวของกระดูกแคปปิเตต (capitate)

พื้นผิวนูนด้านปลาย (distal convex surface) เกิดข้อต่อกับกระดูกทราพีเซียมและทราพีซอยด์

## ความสำคัญทางคลินิก
เมื่อเกิดกระดูกชิ้นนี้หักมักจะหายได้ยากเพราะว่ามีการไหลเวียนไปเลี้ยงกระดูกชิ้นนี้น้อย แม้ว่ากระดูกชิ้นนี้ก็มีโอกาสหักยากก็ตาม แต่กระดูกชิ้นนี้ก็มักจะหักได้บ่อยเมื่อเกิดการหักของกระดูกข้อมือ เนื่องจากกายวิภาคและตำแหน่งในข้อมือของกระดูกนี้มีลักษณะเฉพาะ ประมาณ 60% ของกระดูกข้อมือหักมักเกิดจากกระดูกสแคฟฟอยด์หัก เมื่อเกิดกระดูกสแคฟฟอยด์จะต้องได้รับการวินิจฉัยและรักษาอย่างรวดเร็ว เพื่อผลการรักษาที่ดี การวินิจฉัยและรักษาที่ล่าช้าอาจทำให้การรักษาซับซ้อนมากขึ้น

## ภาพอื่นๆ

ไฟล์:Gray219.png|กระดูกของมือซ้าย มองจากด้านฝ่ามือ


## แหล่งข้อมูลอื่น
* SCAPHOID FRACTURES - FAQ 
* sports/85 at eMedicine - Navicular Fracture

หมวดหมู่:ระบบโครงกระดูก
สแคฟฟอยด์
หมวดหมู่:ข้อมือ
ยางพารา

**ยางพารา** เป็นไม้ยืนต้น มีถิ่นกำเนิดบริเวณลุ่มน้ำแอมะซอน ประเทศบราซิลและประเทศเปรู ทวีปอเมริกาใต้ โดยชาวพื้นเมืองเรียกว่า "เกาชู" (cao tchu) แปลว่า ต้นไม้ร้องไห้ จนถึงปี พ.ศ. 2313 (ค.ศ. 1770) โจเซฟ พรีสต์ลีย์ พบว่ายางสามารถนำมาลบรอยดำของดินสอได้ จึงเรียกว่ายางลบหรือตัวลบ (rubber) ซึ่งเป็นศัพท์ใช้ในประเทศอังกฤษและประเทศเนเธอร์แลนด์เท่านั้น ศูนย์กลางของการเพาะปลูกและซื้อขายยางในอเมริกาใต้แต่ดั้งเดิมอยู่ที่รัฐปารา (Pará) ของประเทศบราซิล ยางชนิดนี้จึงมีชื่อเรียกว่า ยางพารา

## การกรีดยาง
การกรีดยางเพื่อให้สะดวกต่อการกรีด และยังคงรักษาความสะอาดของถ้วยรองรับน้ำยางนั้นควรคำนึงถึงระดับความเอียงของรอยกรีดและความคมของมีดที่ใช้กรีดซึ่งต้องคมอยู่เสมอ
* เวลากรีดยาง : ช่วงเวลาที่เหมาะสมในการกรีดยางมากที่สุดคือ ช่วง 6.00-8.00 น. เนื่องจากเป็นช่วงเวลาที่สามารถมองเห็นต้นยางได้อย่างชัดเจนและได้ปริมาณน้ำยางใกล้เคียงกับการกรีดยางในตอนเช้ามืด แต่การกรีดยางในช่วงเวลา 1.00-4.00 น. จะให้ปริมาณยางมากกว่าการกรีดยางในตอนเช้าอยู่ร้อยละ 4-5 ซึ่งเป็นช่วงที่ได้ปริมาณน้ำยางมากที่สุดด้วย แต่การกรีดยางในตอนเช้ามืดมีข้อเสีย คือ ง่ายต่อการกรีดบาดเยื่อเจริญส่งผลให้เกิดโรคหน้ายางทั้งยังเป็นการสิ้นเปลืองและไม่มีความปลอดภัยจากสัตว์ร้ายหรือโจรผู้ร้าย
* การหยุดพักกรีด : ในฤดูแล้ง ใบไม้ผลัดใบหรือฤดูที่มีการผลิใบใหม่ จะหยุดพักการกรีดยางเนื่องจากมีผลต่อการเจริญเติบโตของใบและต้นยาง การกรีดยางในขณะที่ต้นยางเปียก จะทำให้เกิดโรคเส้นดำหรือเปลือกเน่าได้
* การเพิ่มจำนวนกรีด : สามารถเพิ่มจำนวนวันกรีดได้โดย
** การเพิ่มวันกรีด : สามารถกรีดในช่วงผลัดใบแต่จะได้น้ำยางในปริมาณน้อย ไม่ควรเร่งน้ำยางโดยใช้สารเคมีควรกรีดเท่าที่จำเป็นและในช่วงฤดูผลิใบต้องไม่มีการกรีดอีก
** การกรีดยางชดเชย : วันกรีดที่เสียไปในฤดูฝนสามารถกรีดทดแทนได้แต่ไม่ควรเกินกว่า 2 วันในรอยกรีดแปลงเดิม และสามารถกรีดสายในช่วงเวลา 6.00-8.00 น. หากเกิดฝนตกทั้งคืน
* การกรีดสาย : เมื่อต้นยางเปียกหรือเกิดฝนตกสามารถกรีดหลังเวลาปกติโดยการกรีดสายซึ่งจะกรีดในช่วงเช้าหรือเย็นแต่ในช่วงอากาศร้อนจัดไม่ควรทำการกรีด

## การใช้ประโยชน์และการแปรรูป
ในขั้นต้นยางพาราที่กรีดได้มักจะถูกนำไปแปรรูปเบื้องต้นซึ่งแบ่งเป็น 2 กลุ่ม ได้แก่ 
# ยางแห้ง (ยางแผ่นรมควัน ยางแท่ง ยางเครพ ยางแผ่นผึ่งแห้ง และยางสกิม) 
# ยางน้ำ (น้ำยางข้น หรือยางลาเท็กซ์) ก่อนจะนำไปแปรรูปในขั้นต่อไปซึ่งจะเป็นผลิตภัณฑ์ที่เราพบได้ในชีวิตประจำวัน  ยกตัวอย่างเช่น ยางสำหรับประกอบยานพาหนะ ยางยืดและยางรัดของ ถุงมือยางทางการแพทย์ รองเท้าและอุปกรณ์กีฬา สายพานลำเลียง ผลิตภัณฑ์ฟองน้ำ เป็นต้น

โดยเมื่อพ.ศ. 2313 โจเซฟ พริลลี่ ค้นพบว่า ยางมีคุณสมบัติพิเศษ สามารถลบรอยดินสอออกได้โดยไม่ทำให้กระดาษเสียหาย ต่อมาในปี พ.ศ. 2366 ชาล์ล แมกกินตอซ นำยางมาผลิตเสื้อกันฝนจำหน่ายในสก็อตแลนด์เป็นครั้งแรก และในปีพ.ศ. 2389 โทมัส แฮนค็อค ประดิษฐ์ยางตันสำหรับรถม้าทรงของพระนางเจ้าวิคตอเรีย และพัฒนาจนในปี พ.ศ. 2438 ประดิษฐ์เป็นล้อรถยนต์ได้สำเร็จ

## ระเบียงภาพ

ไฟล์:Rubber_tree_plantation.JPG|สวนยางที่จังหวัดภูเก็ต
ไฟล์:Rubber_tree_leaves.JPG|ใบยางพารา
ไฟล์:Latex_dripping.JPG|การเก็บน้ำยางสดจากต้นยางพารา
ไฟล์:Hevea semillas2.jpg|เมล็ดยางพารา


## ดูเพิ่ม

* ชุลีพร วิรุณหะ. *น้ำตาล ข้าว ดีบุก ยางพารา: การค้าและการผลิตในเอเชียตะวันออกเฉียงใต้ คริสต์ศตวรรษที่ 19 ถึงสงครามโลกครั้งที่ 2*. นครปฐม: โรงพิมพ์มหาวิทยาลัยศิลปากร, 2559.

## อ้างอิง
คลังข้อมูลสารสนเทศส่วนภูมิภาค(ภาคใต้) 

พ
หมวดหมู่:พืชเศรษฐกิจ
หมวดหมู่:วงศ์ยางพารา
นักบุญอันนา

**นักบุญอันนา** ( *อันนา*;  *ฮันนาห์*) สืบเชื้อสายมาจากพระเจ้าดาวิด และเป็นมารดาของมารีย์ (มารดาพระเยซู) ชื่ออันนาเป็นภาษาละตินมาจากภาษาฮีบรู “Hannah” พระวรสารนักบุญยากอบระบุว่านักบุญอันนาและนักบุญโยอาคิมผู้เป็นสามีไม่มีลูกจนเมื่ออายุมาก วันหนึ่งก็มีทูตสวรรค์มาปรากฏตัวแล้วบอกว่าอันนาและโยอาคิมจะมีลูก นักบุญอันนาก็สัญญาว่าจะยกลูกให้ผู้รับใช้พระเป็นเจ้า  กล่าวกันว่านักบุญอันนาและโยอาคิมยกมารีย์ให้พระเจ้าที่พระวิหารในกรุงเยรูซาเลมที่สองเมื่อมารีย์อายุได้สามขวบ นักบุญอันนาเป็นนักบุญองค์อุปถัมภ์รัฐควิเบก ประเทศแคนาดา แคว้นเบรอตาญ ประเทศฝรั่งเศส สตรีใกล้คลอด และคนทำเหมือง 

เรื่องนี้คล้ายคลึงกับการเกิดของซามูเอลซึ่งฮันนาห์แม่ของซามูเอลก็เป็นหมันมาก่อน แต่ลัทธิบูชานักบุญอันนามิได้เป็นที่นิยมเท่าใดในคริสตจักรโรมันคาทอลิกก่อนคริสต์ศตวรรษที่ 12
แต่การกล่าวถึงนักบุญอันนาในคริสตจักรอีสเทิร์นออร์ทอดอกซ์มึมาตั้งแต่คริสต์ศตวรรษที่ 6 ตามความเชื่อของออร์ทอดอกซ์นักบุญอันนาเป็นบรรพชนของพระเจ้า (“Forbear of God”) เพราะเป็นมารดาพระแม่มารีย์ผู้ให้กำเนิดพระเยซูต่อมา และเป็นผู้อุทิศมารีย์ให้กับพระเจ้า

ทางตะวันตกรูปเคารพของนักบุญอันนาจะเป็นผู้แต่งกายด้วยเสื้อคลุมแดงและหมวกเสื้อคลุมสีเขียว หรือเป็นรูปร่วมกับแม่พระและพระกุมารเช่นรูป “พระนางพรหมจารีและพระกุมารกับนักบุญอันนา” ที่เขียนโดยเลโอนาร์โด ดา วินชี ราวปี ค.ศ. 1508 หรือที่ยิ่งซับซ้อนกว่านั้นเป็นรูปปั้นของนักบุญอันนาที่ให้เห็นมารีย์ในครรภ์และพระเยซูในครรภ์มารีย์ การแสดงเช่นนี้คล้ายกับการแสดงตรีเอกภาพ บางครั้งจึงสร้างคู่กัน

นักเทววิทยาคริสเตียนหลายคนเชื่อกันว่านักบุญอันนาอาจจะแต่งงานหนเดียวกับโยอาคิมหรือแต่งงานสามครั้ง ความเชื่อโบราณจากคำเทศนาของนักบุญยอห์นแห่งดามัสกัสกล่าวว่านักบุญอันนาแต่งงานหนเดียว แต่สมัยปลายยุคกลางเชื่อกันว่าสามหน หนแรกกับโยอาคิม หนที่สองกับโคลปาส และหนที่สามกับ โซโลมาส และแต่ละครั้งก็มีลูกสาวคนหนึ่ง: มารีย์มารดาของพระเยซู มารีย์แห่งโคลปาส, และ มารีย์สะโลเม แต่ความคิดเห็นนี้ถูกคัดค้านเมื่อปี ค.ศ. 1677 โดยศาสนจักรโรมันคาทอลิกโดยกล่าวว่าเมื่อมารีย์เกิดอันนาก็อายุมากแล้วและมารีย์เป็นลูกคนเดียวกับโยอาคิมสามีคนเดียว

การสันนิษฐานอีกข้อหนึ่งในคริสต์ศตวรรษที่ 4 และอีกครั้งหนึ่งในคริสต์ศตวรรษที่  15 ว่ามารีย์เกิดจากนักบุญอันนาโดยมิได้มีการสมสู่ แต่ความคิดเห็นนี้ถูกคัดค้านเช่นเดียวกันเมื่อปี ค.ศ. 1677 ทางศาสนจักรคาทอลิกสอนว่าการเกิดของมารีย์เป็นการเกิดแบบปกติแต่ว่ามารีย์ก็ถูกเตรียมไม่ให้มีบาปเพื่อจะได้เป็นผู้ที่เหมาะสมในการให้กำเนิดพระเยซู

## อ้างอิง

## ดูเพิ่ม
* มารีย์ (มารดาพระเยซู) 
* เซนต์

หมวดหมู่:นักบุญจากแผ่นดินศักดิ์สิทธิ์
หมวดหมู่:นักบุญในศตวรรษที่ 1 ก่อนคริสตกาล
อันนา
ยางติดโลหะ

**ยางติดโลหะ** หรือ **ยางที่เชื่อมติดกับโลหะ**นั้นเป็นการเพิ่มความสามารถในการใช้งานของยางให้หลากหลายยิ่งขึ้น โดยวิธีในการทำให้ยางติดกับโลหะในขั้นแรกต้องทำให้ผิวโลหะสะอาดหมดจดไม่มีสิ่งสกปรก สนิม หรือคราบไขมันติดอยู่ ทำได้โดยการพ่นด้วยผงขัดหรือ ล้างด้วยกรดหรือด่าง หรือสารละลายฟอสเฟต โดยเลือกให้เหมาะกับชนิดของโลหะ หลังจากนั้นเคลือบผิวด้วยสารเคลือบในทันที ซึ่งเคลือบได้ 2 ระบบคือ เคลือบชั้นเดียวโดยใช้สารตัวเชื่อมตัวเดียวคือสารเคลือบชั้นต้น และการเคลือบ 2 ชั้น ซึ่งเพิ่มตัวสารเคลือบปกคลุมอีกชั้น

## อ้างอิง

* พงษ์ธร แซ่อุย, ยางเชื่อมติดกับโลหะได้อย่างไร?, MTEC, ตุลาคม-ธันวาคม 2541, หน้า 44-46

ต
ฟุตบอลถ้วยพระราชทานประเภท ก. ประจำปี 2549

**การแข่งขัน[[ฟุตบอลชิงถ้วยพระราชทานประเภท ก.|ฟุตบอลถ้วยพระราชทาน ประเภท ก.]] ประจำปี พ.ศ. 2549** จัดขึ้นโดยนำทีมมหาวิทยาลัยกรุงเทพ แชมป์ไทยแลนด์พรีเมียร์ลีก ฤดูกาล 2549 กับ ทีมโอสถสภา เอ็ม-150 รองแชมป์ เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี

## ชิงชนะเลิศ

หมวดหมู่:การแข่งขันฟุตบอลในประเทศไทย
หมวดหมู่:การแข่งขันกีฬาในกรุงเทพมหานคร
หมวดหมู่:ฟุตบอลไทยในปี พ.ศ. 2550
อะครอสเดอะยูนิเวิร์ส

**อะครอสเดอะยูนิเวิร์ส** () เป็นเพลงของเดอะ บีเทิลส์ ที่มีการเผยแพร่เป็นครั้งแรกเพื่อการกุศลเมื่อวันที่ 12 ธันวาคม พ.ศ. 2512 จากนั้นถูกนำมารวมในอัลบั้มสุดท้ายของเดอะบีเทิลส์ ชุด Let It Be ที่วางจำหน่ายเมื่อวันที่ 8 พฤษภาคม พ.ศ. 2513 เพลงนี้แต่งโดย จอห์น เลนนอน บันทึกเสียงครั้งแรกเมื่อวันที่ 4 กุมภาพันธ์ พ.ศ. 2511 โดยได้รับเครดิตว่าแต่งโดย เลนนอน/แมคคาร์ทนีย์

ในปี พ.ศ. 2551 ซึ่งเพลงนี้มีอายุครบ 40 ปี ประกอบกับเป็นการก่อตั้งองค์การนาซาครบรอบ 50 ปี และการก่อตั้งโครงการ Deep Space Network (DSN) ครบรอบ 45 ปี กลุ่มแฟนเพลงของเดอะ บีเทิลส์ ได้นัดกันเปิดเพลงนี้พร้อมกันทั่วโลก ในวันที่ 4 กุมภาพันธ์ พ.ศ. 2551 เมื่อเวลา 7.00 น. ตามเวลา Eastern Time Zone (ตรงกับ 19.00 น. เวลาในประเทศไทย)

ในขณะเดียวกัน นาซา ได้ส่งสัญญาณวิทยุเพลง Across The Universe ขึ้นสู่อวกาศไปยังดาวเหนือซึ่งอยู่ห่างจากโลกออกไป 431 ปีแสง จากสายอากาศขนาด 70 เมตรของ DSN ที่ศูนย์อวกาศของนาซา นอกกรุงแมดริด ประเทศสเปน

การเฉลิมฉลองนี้มีชื่อเรียกว่า "Across the Universe Day"

## อ้างอิง
* Across the Universe Day
* NASA beaming Beatles tune to the stars

## แหล่งข้อมูลอื่น
* เพลง Across the Universe จาก ยูทูบ


ภาพ:Madrid Deep Space Network Complex.jpg|จาน DSS-63 ขนาด 70 เมตร ที่ศูนย์อวกาศของนาซา นอกกรุงแมดริด


หมวดหมู่:เพลงสหราชอาณาจักร
หมวดหมู่:เพลงของเดอะบีตเทิลส์
ชุง ซูนฮยุน

**ชุง ซูนฮยุน** ()  นักมวยสากลชาวเกาหลีใต้ เกิดเมื่อ 30 กันยายน พ.ศ. 2497 สถิติการชก 34 ครั้ง ชนะ  28 (น็อค16) แพ้ 6 

## เกียรติประวัติ

* แชมป์เกาหลีใต้รุ่นจูเนียร์เฟเธอร์เวท (2520)
* แชมป์ OPBF รุ่นจูเนียร์เฟเธอร์เวท 
** ชิง 22 เมษายน 2521 ชนะคะแนน ริค กุยยาโน ที่ เกาหลีใต้
** ป้องกันแชมป์ครั้งที่ 1, 22 กรกฎาคม 2521 ชนะน็อค ยู คาซาฮารา ยก 5 ที่ เกาหลีใต้
** ป้องกันแชมป์ครั้งที่ 2, 12 พฤษภาคม 2522 ชนะคะแนน ถนอมจิต สุโขทัย ที่ เกาหลีใต้
** ป้องกันแชมป์ครั้งที่ 3, 1 กุมภาพันธ์ 2523 ชนะน็อค คาเนคาสุ ไดโตะ ที่ ญี่ปุ่น
** ป้องกันแชมป์ครั้งที่ 4, 5 กรกฎาคม 2523 ชนะน็อค ริค กุยยาโน ยก 1 ที่ เกาหลีใต้
** ป้องกันแชมป์ครั้งที่ 5, 4 ตุลาคม 2523 ชนะน็อค แบก ชองวู ยก 4 ที่ เกาหลีใต้
** เสียแชมป์ 21 พฤศจิกายน 2523 แพ้คะแนน วิลลี่ ลูกัส ที่ ฟิลิปปินส์ 
* แชมป์ OPBF รุ่นจูเนียร์เฟเธอร์เวท 
** ชิง 7 กุมภาพันธ์ 2525 ชนะคะแนน วิลลี่ ลูกัส ที่ เกาหลีใต้
** ป้องกันแชมป์ครั้งที่ 1, 18 กรกฎาคม 2525 ชนะน็อค เคนิชิ อิโตะ ยก 8 ที่ เกาหลีใต้
** ป้องกันแชมป์ครั้งที่ 2, 5 กันยายน 2525 ชนะน็อค ฮิโรยูกิ อิวาโมโตะ ยก 2 ที่ เกาหลีใต้
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นจูเนียร์เฟเธอร์เวทเมื่อ 15 เมษายน 2520 แพ้คะแนน ริค กุยยาโน ที่ ฟิลิปปินส์
** ชิงแชมป์โลกรุ่นจูเนียร์เฟเธอร์เวท WBA เมื่อ 12 พฤศจิกายน 2521 แพ้คะแนน ริคาร์โด คาร์โดนา ที่ เกาหลีใต้
** ชิงแชมป์โลกรุ่นจูเนียร์เฟเธอร์เวท WBA เมื่อ 23 มิถุนายน 2522 แพ้คะแนน ริคาร์โด คาร์โดนา ที่ เกาหลีใต้
** ชิงแชมป์โลกรุ่นจูเนียร์เฟเธอร์เวท WBA เมื่อ 16 มีนาคม 2526 แพ้คะแนน ลีโอนาร์โด ครูซ ที่ เปอร์โตริโก

## อ้างอิง

* สถิติการชก boxrec.com 

หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
หมวดหมู่:แชมป์ OPBF
สมเกียรติ สุโขทัย

**สมเกียรติ สุโขทัย** สถิติการชก 19 ครั้ง ชนะ 15 (น็อค 2) แพ้ 4
เกียรติประวัติ
* แชมป์ประเทศไทยรุ่นแบนตัมเวท
** ชิง 19 ตุลาคม 2519 ชนะ คะแนน มังกรดำเมืองสุรินทร์ 
** 2520 ชนะคะแนน กิ่งเพชร ส.วชิรศักดิ์ 
** 2521 ชนะน็อค กิ่งเพชร ส.วชิรศักดิ์ ยก 1
**ชนะคะแนน อารีบาบาลูกครางตัน 
**ชนะคะแนน  ลิงลมสิงเชื้อเพลิง
**ชนะคะแนน  เอกชัยเอกโยธิน
**แพ้คะแนน ฟ้าคำรน วิบูลชัย
**ป้องกันแช้ม 2520 ชนะ TKO ณรงค์ศิษย์สมพงษ์
**แพ้ TKO  เซกาว้า(ญี้ปุ่ญ) ยก 8 2ต่อ1
**แพ้ TKO  โจนาธาน (ฟิลิปิน) ยก 6 2ต่อ3
** เสียแชมป์ 20 กันยายน 2521 แพ้คะแนน เด็ดขาด เกียรติบุญยงค์
**ปัจุบัณ ทำงาน องค์การเภสัชกรรม
## อ้างอิง
* สถิติการชก
หมวดหมู่:นักมวยสากลชาวไทยรุ่นแบนตัมเวท
ริค กุยยาโน

**ริค กุยยาโน** (Ric Quijano) นักมวยสากลชาวฟิลิปปินส์ เกิดเมื่อ 24 มีนาคม พ.ศ. 2491 สถิติการชก 44 ครั้ง ชนะ 26 (น็อค 6) เสมอ 6 แพ้ 12 

## เกียรติประวัติ

* แชมป์ฟิลิปปินส์รุ่นซูเปอร์แบนตัมเวท (2517)
* แชมป์ OPBF รุ่นจูเนียร์เฟเธอร์เวท
** ชิง 28 มกราคม 2520 ชนะน็อค ขุนพลเล็ก สาครพิทักษ์ ยก 10 ที่ ฟิลิปปินส์
** ป้องกันแชมป์ครั้งที่ 1, 15 เมษายน 2520 ชนะคะแนน ชุง ซูนฮยุน ที่ ฟิลิปปินส์
** ป้องกันแชมป์ครั้งที่ 2, 10 กุมภาพันธ์ 2521 เสมอโดยเทคนิคกับ ถนอมจิต สุโขทัย ที่ ฟิลิปปินส์
** เสียแชมป์ 22 เมษายน 2521 แพ้คะแนน ชุง ซูฮยุน ที่ เกาหลีใต้
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นจูเนียร์เฟเธอร์เวทเมื่อ 5 กรกฎาคม 2523 แพ้น็อค ชุง ซูนฮยุน ยก 1 ที่ เกาหลีใต้

## อ้างอิง

* สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:แชมป์ OPBF
เด็ดขาด เกียรติบุญยงค์

**เด็ดขาด เกียรติบุญยงค์** สถิติการชก 4 ครั้ง ชนะ 2 (น็อค 1) แพ้ 2 

## เกียรติประวัติ
* แชมป์ประเทศไทยรุ่นแบนตัมเวท
** ชิง 20 กันยายน 2521 ชนะคะแนน สมเกียรติ สุโขทัย
** สละแชมป์

## อ้างอิง

* สถิติการชก

หมวดหมู่:นักมวยสากลชาวไทยรุ่นแบนตัมเวท
บ๊อบบี้ ปาเกียว

**บ๊อบบี้ ปาเกียว** หรือ **อัลเบอร์โต ดี ปาเกียว**  (Bobby Pacquiao) นักมวยสากลชาวฟิลิปปินส์ เกิดเมื่อ 12 ธันวาคม พ.ศ. 2523 สถิติการชก 44 ครั้ง ชนะ 29 (น็อค 14) เสมอ 3 แพ้ 15 เป็นน้องชายของแมนนี่ ปาเกียว 

## เกียรติประวัติ

* แชมป์ฟิลิปปินส์รุ่นซูเปอร์เฟเธอร์เวท (2545 – 2547)
* แชมป์ WBC Continental Americas รุ่นซูเปอร์เฟเธอร์เวท 
** ชิง 17 มิถุนายน 2548 ชนะน็อค คาร์ลอส นาวาโร ยก 7 ที่ สหรัฐ
** ป้องกันแชมป์ครั้งที่ 1, 10 มิถุนายน 2549 ชนะน็อค เควิน เคลลี่ ยก 4 ที่ สหรัฐ
** เสียแชมป์ 16 พฤศจิกายน 2549 แพ้น็อค เฮกเตอร์ เวลาสเควซ ยก 11 ที่ สหรัฐ (ปาเกียวถูกปลดก่อนหน้านี้เพราะทำน้ำหนักไม่ได้)
* แชมป์ WBO เอเชียรุ่นไลท์เวท
** ชิง 2 สิงหาคม 2551 ชนะน็อค เดโช บ้านกล้วยยิม ยก 8 ที่ ฟิลิปปินส์
* เคยชิงแชมป์ต่อไปนี้แต่ไม่สำเร็จ
** ชิงแชมป์ IBF แพนแปซิฟิกรุ่นเฟเธอร์เวทเมื่อ 18 กุมภาพันธ์ 2548 แพ้น็อค ฟ้าประกอบ รักเกียรติยิม ยก 9 ที่ พัทยา

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นซูเปอร์เฟเธอร์เวท
หมวดหมู่:นักมวยสากลชาวฟิลิปปินส์รุ่นไลท์เวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:แชมป์ WBO เอเชีย
หมวดหมู่:บุคคลจากจังหวัดบูคิดโนน
หมวดหมู่:คริสต์ศาสนิกชนนิกายโรมันคาทอลิกชาวฟิลิปปินส์
โอโบเต้ อาเมเม่

**โอโบเต้ อาเมเม่** (Obote Ameme)นักมวยสากลชาวแทนซาเนีย เกิดเมื่อ 20 กรกฎาคม พ.ศ. 2521 ที่เมืองตันกา ประเทศแทนซาเนีย สถิติการชก 52 ครั้ง ชนะ 33 (น็อค 26) เสมอ 2 แพ้ 17 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO เอเชียรุ่นแบนตัมเวทเมื่อ 26 ธันวาคม 2546 แพ้น็อค รัตนชัย ส.วรพิน ยก 3 ที่ ระยอง
** ชิงแชมป์ PABA รุ่นแบนตัมเวทเมื่อ 20 กรกฎาคม 2547 แพ้น็อค พูนสวัสดิ์ กระทิงแดงยิม ยก 4 ที่ นครศรีธรรมราช
** ชิงแชมป์ WBO เอเชียรุ่นแบนตัมเวทเมื่อ 19 พฤศจิกายน 2548 แพ้น็อค เรย์ เบาติสต้า ยก 2 ที่ ฟิลิปปินส์

## อ้างอิง
* สถิติการชก boxrec.com 

หมวดหมู่:นักมวยสากลชาวแทนซาเนีย
อีริค บาร์เซโลนา

**อีริค บาร์เซโลนา** (Eric Barcelona) นักมวยสากลชาวฟิลิปปินส์ เกิดเมื่อ 1 สิงหาคม พ.ศ. 2524 สถิติการชก 72 ครั้ง ชนะ 51 (น็อค 19) เสมอ 4 แพ้ 17 

## เกียรติประวัติ

* แชมป์ฟิลิปปินส์รุ่นซูเปอร์ฟลายเวท (2545, 2546 – 2549, 2550)
* แชมป์ฟิลิปปินส์รุ่นแบนตัมเวท (2551 - 2553)
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์ฟลายเวทเมื่อ 22 กรกฎาคม 2546 แพ้คะแนน คมฤทธิ์ 3เคแบตเตอรี่ ที่ ราชบุรี
** ชิงแชมป์ PABA รุ่นซูเปอร์ฟลายเวทเมื่อ 31 สิงหาคม 2547 แพ้คะแนน คมฤทธิ์ 3เคแบตเตอรี่ ที่ อ่างทอง
** ชิงแชมป์ PABA รุ่นซูเปอร์ฟลายเวทเมื่อ 14 กรกฎาคม 2549 แพ้คะแนน ดวงเพชร แสงมรกต ที่ นครสวรรค์
** ชิงแชมป์ PABA รุ่นแบนตัมเวทเมื่อ 15 ตุลาคม 2550 แพ้คะแนน ทับทิมแดง ณ ราชวัตร ที่ ลพบุรี
** ชิงแชมป์ WBO เอเชียรุ่นจูเนียร์แบนตัมเวทเมื่อ 25 ธันวาคม 2550 แพ้คะแนน ประมวนศักดิ์ โพธิ์สุวรรณ

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:บุคคลจากจังหวัดบูคิดโนน
มูฮัมมัด รัคมัน

**มูฮัมมัด รัคมัน** () มีชื่อเต็มว่า **มูฮัมมัด รัคมัน ซาวาลูดิน บิน ซูไฮมัต** () เกิดเมื่อ 23 ธันวาคม พ.ศ. 2514 ที่เมืองเมอเราเก จังหวัดปาปัว ประเทศอินโดนีเซีย เป็นอดีตแชมป์โลกในรุ่นมินิมัมเวต (105 ปอนด์) 2 สมัย ใน 2 สถาบัน คือ สหพันธ์มวยนานาชาติ (ไอบีเอฟ) และสมาคมมวยโลก (ดับเบิลยูบีเอ)

## ประวัติ
รัคมันเป็นแชมป์โลกคนที่ 4 ของอินโดนีเซียต่อจากเอ็ลลี ปีกัล, นิกโก้ โธมัส และคริส จอห์น รัคมัน เป็นแชมป์โลกรุ่นมินิฟลายเวต สหพันธ์มวยนานาชาติ ที่ได้แชมป์จากดาเนียล เรเยส ฉายา "เดอะร็อกเบรกเกอร์" ของรัคมันได้มาจากหลังจากชนะเออร์เนสโต้ รูบิลลาร์ ซึ่งมีฉายาว่า "เดอะร็อก" ซึ่งรัคมันได้เสียแชมป์ให้โฟลรันเต คอนเดส นักมวยชาวฟิลิปปินส์ 

ใน พ.ศ. 2549 รัคมันเข้าเรียนกฎหมายที่มหาวิทยาลัยปูตราบังซา อินโดนีเซีย

ใน พ.ศ. 2554 รัคมันสามารถเอาชนะน็อกขวัญไทย ศิษย์หมอเส็ง นักมวยชาวไทยได้ถึงประเทศไทย ทำให้ได้แชมป์โลกในสมัยที่ 2 ของสมาคมมวยโลก แต่เมื่อป้องกันตำแหน่งครั้งแรกก็เสียแชมป์ทันทีเมื่อเป็นฝ่ายแพ้คะแนนอย่างไม่เป็นเอกฉันท์ ต่อพรสวรรค์ ป.ประมุข นักมวยชาวไทยอีกเช่นกัน  ซึ่งทางรัคมันไม่ยอมรับผลการตัดสินในครั้งนี้

ในวันที่ 5 มีนาคม พ.ศ. 2558 รัคมันมีโอกาสขึ้นชิงแชมป์โลกเฉพาะกาลในรุ่นมินิมัมเวต สมาคมมวยโลก กับน็อคเอาท์ ซีพีเฟรชมาร์ท เจ้าของตำแหน่งชาวไทย ที่เวทีมวยชั่วคราว ลานหน้าศาลากลางจังหวัดจันทบุรี ในฐานะรองแชมป์โลกอันดับ 9 ท่ามกลางเสียงวิจารณ์จากสื่อมวลชน เพราะรัคมันขึ้นชกเพียง 2 ครั้งเท่านั้นในช่วง 3 ปีที่ผ่านมา อีกทั้งมีวัยกว่า 43 ปีแล้ว ผลการชก รัคมันเป็นฝ่ายแพ้คะแนนไปอย่างเป็นเอกฉันท์

## เกียรติประวัติ
* แชมป์อินโดนีเซียรุ่นมินิมัมเวต (2542 – 2543)
* แชมป์อินโดนีเซียรุ่นไลต์ฟลายเวต (2543 )
* แชมป์สหพันธ์มวยนานาชาติ แพนแปซิฟิกรุ่นมินิมัมเวต
** ชิง 1 ธันวาคม 2543 ชนะน็อก โรเจอร์ มานานกวิน ยก 8 ที่กรุงจาการ์ตา
** ป้องกันแชมป์ครั้งที่1, 3 เมษายน 2544 เสมอกับ ลิโต ดันกุด ที่อินโดนีเซีย
** ป้องกันแชมป์ครั้งที่2, 12 มีนาคม 2545 ชนะคะแนน ลิน เมมานี ที่ชวาตะวันออก อินโดนีเซีย
** สละแชมป์
* แชมป์โลกรุ่นมินิมัมเวต IBF
** ชิง 14 กันยายน 2547 ชนะคะแนน ดาเนียล เรเยส ที่จาการ์ตา
** ป้องกันแชมป์ครั้งที่1, 5 เมษายน 2547 เสมอโดยเทคนิคกับ ฟ้าลั่น ศักดิ์กรีรินทร์ ที่ปาปัว
** ป้องกันแชมป์ครั้งที่2, 6 พฤษภาคม 2549 ชนะน็อก โอมาร์ โซโต ยก 6 ที่จาการ์ตา
** ป้องกันแชมป์ครั้งที่3, 23 ธันวาคม 2549 ชนะน็อก เบนจี้ โซรอลลา ยก 7 ที่จาการ์ตา
** เสียแชมป์ 7 กรกฎาคม 2550 แพ้คะแนน โฟลรันเต คอนเดส ที่จาการ์ตา
* แชมป์โลกรุ่นมินิมัมเวต WBA (2554)
** ชิง 19 เมษายน 2554 ชนะน็อก ขวัญไทย ศิษย์หมอเส็ง ยก 9 ที่มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร
** ป้องกันแชมป์ครั้งที่1, 30 กรกฎาคม 2554 แพ้คะแนน พรสวรรค์ ป.ประมุข ที่เวทีมวย สตูดิโอ 5 อินโดนีเซียทีวี สถานีโทรทัศน์ SCTV จาการ์ตา

## อ้างอิง

* สถิติการชก boxrec.com  

หมวดหมู่:นักมวยสากลชาวอินโดนีเซีย
หมวดหมู่:แชมป์ IBF แพนแปซิฟิก
หมวดหมู่:แชมป์โลก IBF
หมวดหมู่:แชมป์โลก WBA
หมวดหมู่:มุสลิมชาวอินโดนีเซีย
หมวดหมู่:บุคคลจากจังหวัดปาปัว
หมวดหมู่:แชมป์มวยสากลประเทศอินโดนีเซีย
แจ๊คสัน อาซิคู

**แจ๊คสัน อาซิคู** () นักมวยสากลชาวออสเตรเลีย เกิดเมื่อ 21 ตุลาคม พ.ศ. 2521 ที่ประเทศยูกันดา ฉายา Action สถิติการชก 25 ครั้ง ชนะ 22 (น็อค 12) แพ้  3  

## เกียรติประวัติ

* แชมป์ออสเตรเลียรุ่นเฟเธอร์เวท (2544, 2547 - 2550)
* แชมป์ WBO เอเชียรุ่นเฟเธอร์เวท
** ชิง 18 กันยายน 2545 ชนะคะแนน เซริกซาน เอซมากัมเบตอฟ ที่ ออสเตรเลีย
* แชมป์สหภาพแอฟริการุ่นเฟเธอร์เวท
** ชิง 18 มิถุนายน 2548 ชนะน็อค เซาลุส กวนดา ยก 3 ที่ ยูกันดา
* แชมป์เครือจักรภพรุ่นแบนตัมเวท
** ชิง 18 พฤศจิกายน 2548 ชนะน็อค มาร์ก คัลลาคัน ยก 1 ที่ อังกฤษ
** ป้องกันแชมป์ครั้งที่ 1, 16 มิถุนายน 2549 ชนะน็อค ไฮเม่ แมคคีเวอร์ ยก 1 ที่ อังกฤษ
** ป้องกันแชมป์ครั้งที่ 2,  16 ธันวาคม 2550 ชนะน็อค มัตต์ โพเวล ยก 4 ที่ ออสเตรเลีย
* เคยชิงแชมป์ต่อไปนี้แต่ไม่สำเร็จ
** ชิงแชมป์ IBF แพนแปซิฟิกรุ่นเฟเธอร์เวทเมื่อ 26 กุมภาพันธ์ 2547 แพ้คะแนน ฟ้าประกอบ รักเกียรติยิม ที่ โรงเรียนวัดน้อยใน เขตตลิ่งชัน กรุงเทพมหานคร

## อ้างอิง

*   

หมวดหมู่:นักมวยสากลชาวออสเตรเลีย
หมวดหมู่:นักมวยสากลชายชาวยูกันดา
หมวดหมู่:แชมป์ WBO เอเชีย
หมวดหมู่:บุคคลจากแอดิเลด
หมวดหมู่:ชาวออสเตรเลียเชื้อสายยูกันดา
โรเบิร์ต ดาลินเซ

**โรเบิร์ต ดาลินเซ** (Roberto Dalisay) นักมวยสากลชาวฟิลิปปินส์ เกิดเมื่อ 8 พฤศจิกายน พ.ศ. 2525 สถิติการชก 53 ครั้ง ชนะ 22 (น็อค 7 ) เสมอ 5 แพ้ 26  
## ประวัติ

ดาลินเซขึ้นชกมวยสากลครั้งแรกเมื่อ 29 มกราคม พ.ศ. 2542 แพ้น็อค ออร์ลันโด ปาดีโญ ยก 1 การชก 6 ครั้งแรกของดาลินเซมีแต่แพ้และเสมอ เริ่มชกชนะในการขกครั้งที่ 7 จากนั้น ก็ชกชนะเป็นส่วนใหญ่ จนได้มาชิงแชมป์ PABA รุ่นซูเปอร์แบนตัมเวทเมื่อ 1 สิงหาคม พ.ศ. 2546 แพ้คะแนน สมศักดิ์ ศิษย์ชัชวาลย์ในไทย ไม่ได้แชมป์ จากนั้นได้ชิงแชมป์ IBF รุ่นเฟเธอร์เวทที่ว่างเมื่อ 14 ตุลาคม พ.ศ. 2546 แพ้คะแนน ฟ้าประกอบ รักเกียรติยิม ไม่ได้แชมป์ ต่อมาใน พ.ศ. 2547 ดาลินเซได้เข้าร่วมการแข่งขันมวยสากลลีกรุ่นแบนตัมเวทของฟิลิปปินส์ ซึ่งดาลินเซเข้าถึงรอบแปดคนสุดท้าย ก่อนจะแพ้คะแนนโดยเทคนิค อีริค บาร์เซโลนาเมื่อ 3 มีนาคม พ.ศ. 2547 ดาลินเซมาชกไนไทยเมื่อ พ.ศ. 2548 แพ้น็อค ทอง ป.โชคชัย จากนั้นขึ้นชิงแชมป์ ABCO รุ่นซูเปอร์แบนตัมเวทเมื่อ 30 มกราคม พ.ศ. 2549 แพ้น็อค แสงหิรัญ ลูกบ้านใหญ่ ยก 5 และมาชกแพ้คะแนนโดยเทคนิค แสงหิรัญ ลูกบ้านใหญ่ ในอีก 5 เดือนต่อมา ดาลินเซยังขึ้นชกอย่างต่อเนื่อง ดาลินเซมีโอกาสชิงแชมป์อีก 2 ครั้ง คือ ชิงแชมป์ IBF แพนแปซิฟิกรุ่นเฟเธอร์เวทเมื่อ 5 กันยายน พ.ศ. 2550 แพ้น็อค ฟ้าใส ศักดิ์กรีรินทร์ ยก 7 และชิงแชมป์ IBO เอเชียรุ่นซูเปอร์เฟเธอร์เวทที่อินโดนีเซียเมื่อ 14 มิถุนายน พ.ศ. 2551 แพ้คะแนน ซิมสัน บูตาร์บูตาร์ จากนั้น ดาลินเซก็แขวนนวมไป

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์แบนตัมเวทเมื่อ 1 สิงหาคม 2546 แพ้คะแนน สมศักดิ์ ศิษย์ชัชวาลย์ ที่ กทม.
** ชิงแชมป์ IBF แพนแปซิฟิกรุ่นเฟเธอร์เวทเมื่อ 14 ตุลาคม 2546 แพ้คะแนน ฟ้าประกอบ รักเกียรติยิม ที่ มหาวิทยาลัยธรรมศาสตร์
** ชิงแชมป์ ABCO รุ่นซูเปอร์แบนตัมเวทเมื่อ 30 มกราคม 2549 แพ้น็อค แสงหิรัญ ลูกบ้านใหญ่ ยก 5 ที่ ปทุมธานี
** ชิงแชมป์ IBF แพนแปซิฟิกรุ่นเฟเธอร์เวทเมื่อ 5 กันยายน 2550 แพ้น็อค ฟ้าใส ศักดิ์กรีรินทร์ ยก 7 ที่ กทม.

## อ้างอิง

* สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
เดชฤทธิ์ อิทธิอนุชิต

ร้อยตรี **เดชฤทธิ์ อิทธิอนุชิต** มีชื่อจริงว่า **ทองปลิว ศรีนพ** ต่อมาได้เปลี่ยนชื่อจริงจากทองปลิวมาเป็นเดชฤทธิ์ตามชื่อในวงการ (ชื่อเล่น: ปลิว; 17 ตุลาคม พ.ศ. 2483 — 2 มีนาคม พ.ศ. 2566) ที่คลองขวางบน อำเภอบางน้ำเปรี้ยว จังหวัดฉะเชิงเทรา เป็นนักมวยไทยชื่อดังรุ่นเดียวกับอภิเดช ศิษย์หิรัญ ได้รับฉายาจากแฟนมวยว่า "ไอ้ปลิว" หรือ "ไอ้ปลิวใจเพชร"

## ประวัติ
เดชฤทธิ์เริ่มหัดชกมวยตั้งแต่อายุ 6 ขวบ หลังจากที่ครอบครัวย้ายมาอยู่ที่ มักกะสัน กรุงเทพมหานคร แล้ว เมื่อเรียนหนังสือจบชั้นป.4 โดยครูมวยคนแรก คือ สุดใจ อมรฤทธิ์

ชกมวยตามต่างจังหวัดจนมีชื่อเสียงแล้วจึงย้ายมาอยู่ ค่ายยนตรกิจ และ อิทธิอนุชิต ตามลำดับ เคยตระเวนชกโชว์ศิลปะมวยไทยไปทั่วโลกกับคณะของ อาจารย์เจือ จักษุรักษ์ เคยชกกับนักมวยชื่อดังรุ่นเดียวกันหลายคน เช่น ราวี เดชาชัย, สมพงษ์ เจริญเมือง, อดุลย์ ศรีโสธร โดยเฉพาะกับ อภิเดช ศิษย์หิรัญ ถือได้ว่าเป็นคู่รักคู่แค้นกันโดยตลอด ซึ่งทั้งคู่เคยชกกันถึง 12 ครั้ง ระหว่าง พ.ศ. 2506 ถึง พ.ศ. 2513 เป็นมวยไทย 11 ครั้ง และ มวยสากลอาชีพ 1 ครั้ง โดยเดชฤทธิ์เป็นฝ่ายชนะไปแค่ 4 ครั้ง และในแบบมวยสากลอาชีพ เดชฤทธิ์เป็นฝ่ายแพ้น็อกไปในยกที่ 7  เดชฤทธิ์เคยครองแชมป์มวยไทยรุ่นเฟเธอร์เวทและไลท์เวทของเวทีราชดำเนิน

ในแบบมวยสากล เคยชิงแชมป์ในรุ่นจูเนียร์เวลเตอร์เวทของเวทีราชดำเนิน แต่เป็นฝ่ายแพ้น็อกไปอย่างพลิกล็อก

เดชฤทธิ์ จบการศึกษาชั้นสูงสุด คือ ประกาศนียบัตรวิชาชีพชั้นสูง (ปวส.) จากโรงเรียนการช่างอินทราชัย แขวนนวมไปในปี พ.ศ. 2517 หลังแขวนนวมแล้วได้รับราชการเป็นทหารบกชั้นประทวน สังกัดกรมสารวัตรทหารบก (สห.ทบ.) โดยถือเป็นนักมวยไทยรายแรกด้วยที่เมื่อแขวนนวมแล้วมีรถเบนซ์เป็นของตนเอง ที่ได้มาจากค่าแรงของตนเมื่อครั้งชกมวย

ปัจจุบัน เดชฤทธิ์เป็นข้าราชการบำนาญ เข้าร่วมกิจกรรมกับชมรมนักมวยเก่าโดยมีฐานะเป็นกรรมการบริหาร รวมถึงหารายได้พิเศษด้วยการร้องเพลงลูกทุ่งอยู่ที่โรงแรมอลิซาเบธ สะพานควาย

ด้านชีวิตส่วนตัว เดชฤทธิ์สมรสกับ นิตยา ศรีนพ มีบุตรด้วยกัน 5 คน เป็นชาย 1 คนและหญิง 4 คน

## เกียรติยศ
* อดีตรองแชมป์มวยสากลภาคตะวันออกไกลและแปซิฟิก
* รองแชมป์โลกรุ่นไลท์เวท

## รางวัล
* รางวัลฮอลออฟเฟม สยามกีฬาอวอร์ดส์ 2009 

## อ้างอิง

## แหล่งข้อมูลอื่น
* เทปบันทึกการชกกับ สุพรชัย เจริญเมือง 
* เทปบันทึกการชกกับ  อภิเดช  ศิษย์หิรัญ (145 ปอนด์, 3 เม.ย. 2510, ราชดำเนิน)
* เทปบันทึกการชกกับ  วิชาญ  ส.พินิจศักดิ์ ส่วนที่ 1
* เทปบันทึกการชกกับ  วิชาญ  ส.พินิจศักดิ์ ส่วนที่ 2

หมวดหมู่:นักมวยไทยชายชาวไทย
หมวดหมู่:นักมวยสากลชาวไทยรุ่นซูเปอร์ไลท์เวท
หมวดหมู่:ทหารบกชาวไทย
หมวดหมู่:ร้อยตรี
หมวดหมู่:บุคคลจากอำเภอบางน้ำเปรี้ยว
หมวดหมู่:นักมวยจากจังหวัดฉะเชิงเทรา
หมวดหมู่:นักมวยจากกรุงเทพมหานคร
หมวดหมู่:เสียชีวิตจากโรคปอด
ราวี เดชาชัย

**ราวี เดชาชัย** มีชื่อจริงคือ **สมพงษ์ จันทร์แพทย์รักษ์**  เกิดวันที่ 3 กันยายน พ.ศ. 2485 ที่กรุงเทพมหานคร เป็นนักมวยไทยชาวไทย ผู้ถนัดการใช้ศอก มีอาวุธเด็ดคือเตะขวา ค่าตัวสูงสุดสมัยนั้นอยู่ที่ 30,000 บาท และใน พ.ศ. 2555 เขาได้รับรางวัลฮอลออฟเฟม สยามกีฬาอวอร์ดส์ ครั้งที่ 6 

## ประวัติ
ราวี เป็นบุตรของนายสมาน และนางแสวง จันทร์แพทย์รักษ์ แต่เขาได้กำพร้าพ่อแม่ตั้งแต่อายุ 5 ปี จึงอาศัยอยู่กับยาย สำเร็จการศึกษาชั้น ป.4 จากโรงเรียนไทยนิยมสงเคราะห์ เริ่มหัดมวยที่คณะเดชาชัยของ น.ต.แสวง โชติช่วง เริ่มขึ้นชกมวยที่เวทีราชดำเนินตั้งแต่อายุ 18 ปี โดยใช้ชื่อว่า ราวี เดชาชัย

ราวีขึ้นชกกับนักมวยชื่อดังในยุคเดียวกันหลายคน เช่น อดุลย์ ศรีโสธร, เดชฤทธิ์ อิทธิอนุชิต, แดนชัย ยนตรกิจ, สมพงษ์ เจริญเมือง, วิชาญ ศ.พินิจศักดิ์ รวมทั้ง นักมวยคิกบ็อกซิ่งชาวญี่ปุ่น ที่มีชื่อว่า เคนจิ คูโรซากิ ซึ่งเป็นทั้งผู้ฝึกสอนนักมวยคิกบ็อกซิ่ง และเป็นอดีตนักคาราเต้แถวหน้าที่มีฝีมือระดับสูงมาก โดยการแข่งขันครั้งดังกล่าว ราวีเป็นฝ่ายชนะน็อค

ราวีเคยครองแชมป์มวยไทยรุ่นไลท์เวทของเวทีราชดำเนิน เมื่อเลิกชกมวยแล้ว ทำงานเป็นช่างซ่อมบำรุงที่กรมสรรพาวุธ กองทัพอากาศจนเกษียณอายุ ปัจจุบันพักทีบ้านพักย่านอนุสาวรีย์บางเขน และมีกิจกรรมพิเศษคือการสอนมวยที่สนามมวยนานาชาติรังสิต

ด้านชีวิตส่วนตัว ราวีสมรสกับ สุนีย์ จันทร์แพทย์รักษ์ และมีบุตรธิดารวม 5 คน

## เกียรติประวัติ
* แชมป์เปี้ยนมวยไทยรุ่น มิดเดิลเวท เวทีมวยราชดำเนิน
* แชมป์เปี้ยนทหารอากาศ, กองทัพอากาศ

## รางวัล
* รางวัลฮอลออฟเฟม สยามกีฬาอวอร์ดส์ 2011 

## อ้างอิง

* ธราพงศ์ เกตุแก้ว. ที่มาของเสียงตะโกน ราวีๆๆๆ ราวี เดชาชัย. **หนังสือพิมพ์สยามกีฬา**. ปีที่ 23 ฉบับที่ 8351. วันที่ 14 มกราคม พ.ศ. 2551. หน้า 27
* เทปการชกกับ คงเดช ลูกบางปลาสร้อย
* เทปการชกกับ วิชาญ ศ.พินิจศักดิ์

หมวดหมู่:นักมวยไทยชาวไทย
หมวดหมู่:บุคคลจากกรุงเทพมหานคร
หมวดหมู่:ทหารอากาศชาวไทย
หมวดหมู่:ผู้ฝึกสอนมวยไทย
MAI

**MAI** สามารถหมายถึง
* Mai เป็นภาพยนตร์เรื่องที่สามของ Tran Thanh
* ตลาดหลักทรัพย์ เอ็ม เอ ไอ (Market for Alternative Investment) - ตลาดหลักทรัพย์ในประเทศไทย
* เมียนมาร์แอร์เวย์สอินเตอร์เนชั่นแนล (Myanmar Airways International) - สายการบินในประเทศพม่า
* ข้อตกลงว่าด้วยการลงทุน (Multilateral Agreement on Investment) - ข้อตกลงระหว่างประเทศสมาชิกองค์การเพื่อความร่วมมือทางเศรษฐกิจและการพัฒนา
* สถาบันการบินมอสโค (Moscow Aviation Institute) - สถาบันการศึกษาด้านวิศวกรรมในประเทศรัสเซีย
* สมาคมมอเตอร์สปอร์ตอินเดีย (Motorsports Association of India) - สมาคมกีฬามอเตอร์สปอร์ตในประเทศอินเดีย

## ดูเพิ่ม
* ไม
จอห์นนี่ บราโว

**จอห์นนี่ บราโว** () เป็นการ์ตูนทีวีแอนิเมชันประเภทการ์ตูนตลก จากประเทศสหรัฐอเมริกา ผลิตโดย Van Partible

## โครงเรื่อง
*จอห์นนี่ บราโว* เป็นเรื่องราวของผู้ชายอเมริกันผมบลอนด์ชื่อ **จอห์นนี่ บราโว** อาศัยอยู่ในเมืองชื่ออาร์รอนซิตี้ เขาเป็นผู้ชายโง่ที่สุดในโลกแต่เชื่อว่าตนเองมีสเน่ห์และมีกิจวัตรประจำวันคึอการจีบผู้หญิง แต่มักได้รับการปฏิเสธบ่อยครั้ง

## ฤดูกาล
แรกเริ่ม*จอห์นนี่ บราโว* เขียนแบและทำแอนิเมชันโดย Van Partible, บุตช์ ฮาร์ตแมน และ Seth MacFarlane แต่ต่อมาในฤดูกาลที่สอง ได้มีการออกแบบตัวละครและเปลี่ยนทำแอนิเมชันใหม่ เพิ่มตัวละครใหม่และเขียนบทใหม่ โดยที่ Van Partible ไม่ได้มีส่วนร่วมในฤดูกาลนี้ แต่ต่อมาในฤดูกาลที่ 3 ทั้งสามคนได้กลับมาร่วมงานอีกครั้งและแก้ไขแอนิเมชันให้กลับไปเป็นแบบฤดูกาลแรก แต่ก็ทำให้ได้ความนิยมตกต่ำลงและออกฉายเพียงไม่กี่ตอนเท่านั้น

## ตัวละคร
;จอห์นนี่ บราโว (Johnny Bravo) : ตัวละครเอกของเรื่อง ผู้ชายอเมริกันผมบลอนด์ที่คิดว่าตัวเองทรงเสน่ห์ที่สุดในโลก ในแต่ละตอนเขาจะจีบผู้หญิงด้วยการโชว์กล้ามและวิธีที่เขาคิดว่าจะทำให้ผู้หญิงชอบ

;บันนี่ บราโว (Bunny Bravo) : แม่ของจอห์นนี่ เป็นผู้หญิงที่เข็มแข็งแมฝีมือในหลายๆด้าน เธอมักปกป้องลูกชายของเธอเสมอๆเมื่อถึงเวลาที่จอห์นนี่กำลังลำบาก

;ซูซี่ (Suzy) : หรือที่จอห์นนี่เรียกเธอว่า "ยัยเด็กข้างบ้าน" ซูซี่ อาศัยอยู่ข้างบ้านกับจอห์นนี่ และมักชอบมาเล่นกับจอห์นนี่หรือบังคับให้จอห์นนี่เล่นกับเธอ

;คาร์ล คริลนิซซวิกส์ (Carl Chryniszzswics) : หนุ่มบ้าเรียนอยู่ละแวกบ้านเดียวกับจอห์นนี่ เขาเป็นคนที่มีความรู้มากและยังชอบรายการโทรทัศน์วิทยาศาสตร์และภาพยนตร์เกี่ยวกับอวกาศและมนุษย์ต่างดาว ในตอนหนึ่งเปิดเผยว่าในวัยเด็กเขาชอบแกล้งจอห์นนี่ คาร์ลปรากฏตัวครั้งแรกในฤดูกาลที่สอง

;ป๋า (Pops) : เจ้าของร้านและพ่อครัวร้าน Pop's Moon เป็นคนที่มักให้คำปรึกษาจอห์นนี่ในเรื่องต่างๆและเป็นคนหน้าเงินกับสรรหาของผิดกฎหมายมาใส่ในอาหารเสมอๆ นอกจากนั้นเขามีลูกมือชื่อโบโบ้ เช่นเดียวกับคาร์ล เขาปรากฏตัวครั้งแรกในฤดูกาลที่สอง

## รายชื่อผู้แสดง

## อ้างอิง

## แหล่งข้อมูลอื่น
* จอห์นนี่ บราโว ใน Big Cartoon DataBase 


หมวดหมู่:การ์ตูนอเมริกัน
หมวดหมู่:การ์ตูนทีวีแอนิเมชัน
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:การ์ตูนทีวีแอนิเมชันข้ามฝั่ง
เยื่อเพีย

**เยื่อหุ้มสมองชั้นใน** หรือ **เยื่อเพีย** (; มาจากภาษาละตินซึ่งแปลมาจากภาษาอาหรับอีกที แปลว่า "มารดาที่อ่อนโยน") เป็นชั้นเยื่อหุ้มสมองและไขสันหลังที่อยู่ในสุด 

เยื่อเพียมีลักษณะบาง คล้ายกับตาข่าย หุ้มอยู่บนผิวทั้งหมดของสมอง และคลุมแนบไปบนร่องของคอร์เท็กซ์ของสมอง และมีส่วนเชื่อมกับอีเพนไดมา (ependyma) ซึ่งบุรอบโพรงสมองเพื่อสร้างเป็นคอรอยด์ เพล็กซัส (choroid plexus) ซึ่งทำหน้าที่ในการผลิตน้ำหล่อสมองไขสันหลัง (cerebrospinal fluid) 

ในไขสันหลัง เยื่อเพียจะติดกับเยื่อดูรา (dura mater) โดยโครงสร้างที่เรียกว่า เดนติคูลาร์ ลิกาเมนท์ (denticular ligaments) ผ่านเยื่ออะแร็กนอยด์ (arachnoid membrane)

เยื่อเพียเจริญมาจากเซลล์นิวรัล เครสท์ (neural crest)

## ภาพอื่นๆ

ไฟล์:Meninges-th.svg|เยื่อหุ้มสมองของระบบประสาทกลาง
ไฟล์:Gray720.png|น้ำหล่อสมองไขสันหลัง (cerebrospinal fluid)  
ไฟล์:Gray749.png|ภาพตัดแบ่งหน้าหลังของส่วนยื่นด้านล่างของโพรงสมองข้าง
ไฟล์:Gray769.png|แผนภาพแสดงภาพตัดผ่านด้านบนของกะโหลกศีรษะ แสดงเยื่อต่างๆ ของสมอง
ไฟล์:Gray1196.png|ภาพตัดผ่านหนังศีรษะ


ยื่เอเพีย
พีเย